“กรมอุตุ” เตือน “อันดามัน-อ่าวไทย” คลื่นลมแรง-เรือเล็กงดออกฝั่ง
“กรมอุตุ” เตือน “อันดามัน-อ่าวไทย” มีคลื่นลมแรง โดยคลื่นสูง 2-3 เมตร และเรือเล็กควรงดออกจากฝั่ง 29-30 พ.ค.นี้
“กรมอุตุ” เตือน “อันดามัน-อ่าวไทย” มีคลื่นลมแรง โดยคลื่นสูง 2-3 เมตร และเรือเล็กควรงดออกจากฝั่ง 29-30 พ.ค.นี้
29 พ.ค. 2565

ผู้สื่อข่าวรายงานว่า กรมอุตุนิยมวิทยา ออกประกาศเตือนภัยจากคลื่นลมแรงบริเวณทะเลอันดามัน ซึ่งจะมีผลกระทบไปจนถึงวันที่ 30 พ.ค.2565 เนื่องจากมรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทย มีกำลังแรง ทำให้คลื่นลมบริเวณทะเลอันดามันและอ่าวไทยมีกำลังแรง โดยบริเวณทะเลอันดามันมีคลื่นสูง 2-3 เมตร บริเวณที่มีฝนฟ้าคะนองคลื่นสูงมากกว่า 3 เมตร ส่วนอ่าวไทยตอนบนมีคลื่นสูงประมาณ 2 เมตร บริเวณที่มีฝนฟ้าคะนองคลื่นสูงมากกว่า 2 เมตร ขอให้ชาวเรือเดินเรือด้วยความระมัดระวัง และหลีกเลี่ยงการเดินเรือบริเวณที่มีฝนฟ้าคะนอง โดยเรือเล็กบริเวณทะเลอันดามันควรงดออกจากฝั่งจนถึงวันที่ 30 พ.ค.2565